CELEX: 62021TN0428
Language: el
Date: 2021-07-13 00:00:00
Title: Υπόθεση T-428/21: Αγωγή της 13ης Ιουλίου 2021 — Fursin κ.λπ. κατά ΕΚΤ

8.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 452/42
            
         
      Αγωγή της 13ης Ιουλίου 2021 — Fursin κ.λπ. κατά ΕΚΤ
      (Υπόθεση T-428/21)
      (2021/C 452/53)
      Γλώσσα διαδικασίας: η αγγλική
      
         Διάδικοι
      
      
         Ενάγοντες: Ivan Fursin (Κίεβο, Ουκρανία) και 6 άλλοι ενάγοντες (εκπρόσωπος: O. Behrends, δικηγόρος)
      
         Εναγομένη: Ευρωπαϊκή Κεντρική Τράπεζα
      
         Αιτήματα
      
      Οι ενάγοντες ζητούν από το Γενικό Δικαστήριο:
      
                  —
               
               
                  να υποχρεώσει την εναγομένη να τους καταβάλει χρηματική ικανοποίηση για τη βλάβη την οποία υπέστησαν συνεπεία της αποφάσεως της εναγομένης να ανακαλέσει την άδεια λειτουργίας της Trasta Komercbanka AS στις 11 Ιουλίου 2016 (απόφαση η οποία κοινοποιήθηκε στις 13 Ιουλίου 2016)·
               
            
                  —
               
               
                  να κρίνει ότι η υλική ζημία ανέρχεται σε ποσό τουλάχιστον 25 εκατομμυρίων ευρώ (1), πλέον αντισταθμιστικών τόκων από την 11η Ιουλίου 2016 έως ότου εκδοθεί απόφαση επί της προκείμενης υπόθεσης και αντίστοιχων τόκων υπερημερίας από την ημερομηνία έκδοσης της απόφασης αυτής έως την πλήρη καταβολή του ποσού· και
               
            
                  —
               
               
                  να καταδικάσει την εναγομένη στα δικαστικά έξοδα.
               
            
         Ισχυρισμοί και κύρια επιχειρήματα
      
      Προς στήριξη της αγωγής τους, οι ενάγοντες προβάλλουν έξι λόγους.
      
                  1.
               
               
                  Με τον πρώτο λόγο προβάλλεται ότι η εναγομένη δεν προέβη σε προσήκουσα κοινοποίηση της αποφάσεως περί ανακλήσεως της άδειας λειτουργίας στους εξουσιοδοτημένους εκπροσώπους της Trasta Komercbanka AS.
               
            
                  2.
               
               
                  Με τον δεύτερο λόγο προβάλλεται ότι η Trasta Komercbanka AS δεν εκπροσωπήθηκε προσηκόντως στη διαδικασία που κατέληξε στην έκδοση της απόφασης περί ανακλήσεως της άδειας λειτουργίας της.
               
            
                  3.
               
               
                  Με τον τρίτο λόγο προβάλλεται ότι η απόφαση περί ανακλήσεως της άδειας λειτουργίας ενέχει πλείονες άλλες σοβαρές διαδικαστικές πλημμέλειες.
               
            
                  4.
               
               
                  Με τον τέταρτο λόγο προβάλλεται ότι η εναγομένη ενήργησε εκτός του πεδίου αρμοδιότητάς της κατά την έκδοση της απόφασης περί ανακλήσεως της άδειας λειτουργίας της Trasta Komercbanka AS, ιδίως όσον αφορά ζητήματα νομιμοποίησης εσόδων από παράνομες δραστηριότητες και την εφαρμογή του εθνικού δικαίου.
               
            
                  5.
               
               
                  Με τον πέμπτο λόγο προβάλλεται ότι η εναγομένη εσφαλμένως κατέληξε στο συμπέρασμα ότι υφίσταντο λόγοι για την ανάκληση της άδειας λειτουργίας της Trasta Komercbanka AS και παρέσχε συναφώς ανεπαρκή αιτιολογία.
               
            
                  6.
               
               
                  Με τον έκτο λόγο προβάλλεται ότι η παράνομη συμπεριφορά της εναγομένης προκάλεσε σημαντική ζημία στους ενάγοντες που οφείλεται και στην εκκαθάριση της Trasta Komercbanka AS.
               
            
         (1)  Τα ποσά είναι αποδοτέα σε καθέναν από τους ενάγοντες κατ’ αναλογίαν προς τα μερίδια που κατέχουν στην Trasta Komercbanka AS, κατά τα εκτεθέντα στην απόφαση περί ανακλήσεως της άδειας λειτουργίας της 3ης Μαρτίου 2016.